ડાકોરમાં બિરાજેલાં ઠાકોરજી બુધવારે રાસબિહારી બન્યાં હતા. માણેકઠારી પૂનમના દિવસે ભગવાનને રત્નજડિત સુવર્ણ મુગટ ધરાવાયો હતો. શ્વેત વસ્ત્રો અને ચાંદીના શણગાર સાથે રાસબિહારી બનેલા પ્રભુ બુધવારે રાસ રમીને થાકી ગયા હોય તેઓએ સંપૂર્ણ શ્વેત વસ્ત્રો સાથે જ શયન કર્યું હતું. ત્યારબાદ ગુરૂવારે મંગળાઆરતીમાં આ જ વસ્ત્રો સાથે પ્રભુ દર્શન આપશે. પૂર્ણિમા નિમિતે મંદિરમાં સવારે ૫.૧૫ કલાકે મંગળાઆરતી થઇ હતી.